


PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/15/07.02.2006

	
	
	


A   V   I   Z

asupra proiectului de Lege privind aprobarea Ordonanţei de urgenţă a Guvernului nr. 146/2005 pentru modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK – S.A. şi instrumentele specifice de susţinere a comerţului exterior, Camera Deputaţilor fiind Cameră decizională (PLx 667/2005).


În conformitate cu prevederile art. 89 şi 108 din Regulamentul Camerei Deputaţilor, modificat şi completat prin HCD nr. 34/2005, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr. 146/2005 pentru modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK – S.A. şi instrumentele specifice de susţinere a comerţului exterior, Camera Deputaţilor fiind Cameră decizională.


Potrivit prevederilor art. 60 din Regulamentul Camerei Deputaţilor,  membrii Comisiei au examinat proiectul de lege în şedinţa din 7 februarie 2006.


Proiectul de lege are ca obiect de reglementare modificarea şi completarea Legii nr. 96/2000 privind organizarea şi funcţionarea Băncii de Export-Import a României EXIMBANK – S.A. şi instrumentele specifice de susţinere a comerţului exterior, în scopul simplificării şi creşterii eficienţei unor activităţi desfăşurate de EXIMBANK - S.A., prin lărgirea obiectului de activitate al acesteia şi înfiinţarea unui corp de executori fiscali, cu scopul de a recupera, prin executare silită, sumele achitate din fondurile alocate de la bugetul de stat ca urmare a neexecutării sau încălcării condiţiilor contractuale.


În urma dezbaterilor, membrii Comisiei pentru politică economică, reformă şi privatizare au hotărât cu unanimitate de voturi ca proiectul de lege să fie aprobat, cu un amendament, conform anexei nr. 1.   
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       
Consilier parlamentar

                                                                                                               


Alina Hodivoianu




ANEXA NR. 1





	Nr. Crt.
	Text ordonanţă
	Text propus de Comisie

Autorul amendamentului
	Motivare

	1
	17. Punctul (iv) de la litera b) a alineatului (3) al articolului 14 se modifică şi va avea următorul cuprins :

” (iv) finanţarea, co-finanţarea, re-finanţarea activităţilor de dezvoltare a infrastructurii, dezvoltare a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale.”
	Se propune completarea punctului (iv) de la litera b) a alineatului (3) al articolului 14, după cum urmează :

17. Punctul (iv) de la litera b) a alineatului (3) al articolului 14 se modifică şi va avea următorul cuprins :

” (iv) finanţarea, co-finanţarea, re-finanţarea, garantarea, asigurarea şi reasigurarea activităţilor de dezvoltare a infrastructurii, dezvoltare a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale.”
Autor: Comisia pentru politică economică, reformă şi privatizare
	Ordonanţa de urgenţă a Guvernului nr. 146/2005 a modificat Legea nr. 96/2000 de organizare şi funcţionarea a Eximbank, completând activitatea în numele şi contul statului cu finanţări, cofinanţări, refinanţări, garantări, asigurări şi reasigurări, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale.
Comitetul Interministerial de Garanţii şi Credite de Comerţ Exterior aprobă operaţiunile în contul statului. In textul Ordonanţei au fost preluate atribuţiile de aprobare a operaţiunilor de finanţare, refinanţare şi cofinanţare, dar au fost omise la redactare operaţiunile de garantare, asigurare şi reasigurare.  Aceste operaţiuni sunt instrumente pe care EXIMBANK S.A. le oferă în numele şi contul statului pentru susţinerea mediului de afaceri românesc, în concordanţă cu politica Guvernului României.


_967545661.unknown

